cyanic-selkie/wikianc huggingface dataset:
Cappelen (slekt)
Grenen fra Holden, Ulefoss
H.S.D. Cappelen var gift med Ingeborg født Eger (1898–1978), og de er foreldre også til August Cappelen (1933–2001), Oslo, styreformann og eier av elektrisitetsfirmaet Sønnico AS, og gift med Charlotte Reuterswärd fra Sverige, foreldre til bl.a. aksjemegler Fredrik Cappelen (f. 1962) og Pontus Cappelen (f. 1972) som er eier og styremedlem i selskapet Proxll AS, Oslo.
H.S.D. og Ingeborg Cappelens datter Anette Yngvarda (1925–2014) var gift med skipsreder Brynjulf Skaugen, Oslo, og de er foreldre til bl.a. Brynjulf (f. 1951), Severin (f. 1955) og Ingeborg Anette Skaugen (f. 1964) gift med forfatteren Gabi Gleichmann.
Sivilingeniør Diderik Cappelen (1923–2017), Ulefoss, var gift med Juliana Louise (f. 1930) født von Platen fra Sverige. De er foreldre til Carl Diderik Cappelen som har tre barn og til Harald Johan Cappelen (f. 1957), gift med advokat Mette Cappelen født Vanem, Oslo som har fire barn. Diderik og Louise Cappelen er også foreldre til Herman Aksel Cappelen (f. 1961), Göteborg, Sverige som har to barn.
Grenen fra Gjemsø kloster, Skien
Eidsvollmannen Didrich von Cappelen (død 1828) var i andre ekteskap med Marie Severine Blom, far til bl.a. Hans Blom Cappelen (1803–1846), Gjemsø kloster, gift med kusinen Benedicte Cappelen. De er foreldre til bl.a. Didrik Cappelen (1836–1914), Gjemsø kloster, Skien,gift med Benedicte («Benny») Marie Wessel (1837–1904), som er foreldre til bl.a. høyesterettsadvokat Didrik («Diddi») Cappelen (1873–1941), Skien, gift med Antonette («Nette») Therese von der Lippe (1877–1934).
«Diddi» Cappelen er far til bl.a. motstandsmennene Didrik Cappelen («Dixe») (1900–70), Skien, og Hans Cappelen («Hasse») (1903–79), Oslo, samt messearrangøren Ingrid («Linge») Langaard født Cappelen (1905-1981). Alle disse har etterkommere idag med bl.a. slektsnavnene Arnesen, Berggrav, Borgfjord, Cappelen, Krefting, Langaard, Lund, Norby og Skråmestø. Blant etterkommerne er oberst Didrik Cappelen (1932–2018), advokat Hans Cappelen (1945–), advokat Rolf J. Cappelen, Anne Benedicte Cappelen gift med høyesterettsadvokat Finn Arnesen jr, siviløkonom Hans Olaf Cappelen (1947–), professor Finn Arnesen og advokat Hans Cappelen Arnesen.
Benedicte og Hans Blom Cappelen (død 1846) er også foreldre til banksjef Hans Cappelen (1842–1924), «Lilleklosteret», Skien, gift med Anna Margaretha født Schiøtt (1859-1929), som er besteforeldre til bl.a. sosialrådmann Hans Cappelen, Oslo, som er far til Margrete Cappelen og Tore Cappelen. Rådmannen er bror til ambassadør Johan Zeier Cappelen (1913–2007), Oslo, som er far til Astrid Cappelen Andreassen og Ulla Cappelen. Rådmannens andre bror er justitiarius, tidligere finans- og utenriksminister (A) Andreas Zeier Cappelen (1915–2008), Stavanger, som er far til bl.a. kontorsjef Frede Cappelen og forskeren Ådne Cappelen, Statistisk sentralbyrå.
Anna Margaretha og Hans Cappelens datter Benedicte («Lilleba») C. (1883–1976), gift med disponent Henry Hutchinson Melhuus, er mormor til Inger Prebensen.
Grenen fra Porsgrunn og «forlagsgrenen»
Diderich von Cappelen (død 1794) i Skien var i 1. ekteskap også far til Ulrich Fredrich von Cappelen (1770–1820), skipsreder og grosserer i Porsgrunn, gift med Benedicte H. Aall (søster til eidsvollsmennene Jacob Aall og Jørgen Aall). De var foreldre til bl.a. forlagsbokhandler Jørgen Wright Cappelen (1805–78) hvis etterkommere har hatt samme navn i fem generasjoner helt til våre dager. Hans ene sønn var Jørgen Wright Cappelen II. Fra ham stammer bl.a. forfatteren Peder Wright Cappelen (1931–92) gift andre gang med skuespiller Kari Simonsen, og de er foreldre til forskerne Alexander W. Cappelen, Cornelius W. Cappelen og Herman Cappelen. Peder (død 1992) er i første ekteskap far til forfatteren Anders W. Cappelen som er far til skuespiller Sofie Cappelen.
Erika Lie
Erika Egede-Nissen Lie (født 29. mars 1878 i Kristiania, død 10. september 1947 i Oslo) var en norsk jurist. Hun var en av Norges første kvinnelige sakførere.
Liv og virke
Erika Lie vokste opp i en familie der begge foreldrene hadde en tydelig tilstedeværelse i Kristianias sosiale, politiske og kulturelle liv. Etter foreldrenes skilsmisse i 1895 ble hun boende hos moren, den kjente konsertpianisten Erika Nissen.
17 år gammel tok hun examen artium i 1895, og i 1900–1903 gjennomførte hun språkstudier i England og Frankrike. Hun hadde også studieopphold i Sveits, Tyskland og i Nord- og Sør-Amerika. I 1906 tok hun en ettårig utdannelse ved Arvedsons gymnastiska institut i Stockholm, men det var først etter farens død i 1911 at hun begynte å studere jus. I 1918 tok hun juridisk embedseksamen; hun var da 40 år gammel.
Cappelen (slekt)
Grenen fra Fossesholm
Gabriel von Cappelen (død 1758 på Fossesholm) var far til etatsråd Jørgen von Cappelen (død 1785), som eide hele Fossesholm og bygde om gården omtrent til slik den er i dag. Jørgen var gift med Magdalena Larsdatter Darjes, men de var barnløse. Deres alliansevåpen er bl.a. brodert på antependiet i Kongsberg kirke.
Erika Lie
Liv og virke
Hun ble i 1918 dommerfullmektig i Follo sorenskriveri i Drøbak, før hun bekledte samme rolle i Nedre Romerike sorenskriveri på Lillestrøm i 1919–1920 og i Kristiania skifterett (1921–1922). Hun var også protokollsekretær i Norges Høyesterett. I 1922 var hun sakførerfullmektig hos høyesterettsadvokat Christian Butenschøn. I 1922 fikk hun autorisasjon som overrettssakfører, og året etter etablerte hun sin egen sakførerpraksis. Med dette ble hun en av Norges første kvinnelige sakførere.
Cappelen (slekt)
Grenen fra Fossesholm
Gabriel var også far til Diderich von Cappelen (død 1762) på Fossesholm. Diderichs etterkommere er bl.a. byingeniør Frederick Wilhelm Cappelen (død 1921), Minneapolis, USA, som «Cappelen Memorial Bridge» er oppkalt etter, lege Herman Cappelen (1837–92), Tønsberg, og hans sønn, disponent Haagen Hasberg Cappelen (1874–1933) som var ordfører i Tønsberg 1929–1933. Andre etterkommere er bl.a. skipsfører Gabriel Cappelen, apoteker Hanna Cappelen og sivilingeniørene Haaken Cappelen og Herman Aas Cappelen samt sivilarkitekt Diderik Cappelen.
En etterkommer av denne grenen er Didrik Cappelen Christiansen (f. 1929), sivilingeniør, bosatt i Moss. Hans to barn, Sven Didrik Mack Cappelen (f. 1958) (tidligere Christiansen), Bærum; og Maria Cappelen Otterbeck (f. 1963), forfatter, bosatt i Stockholm. Deres farmors far var Haagen Hasberg Cappelen.
Erika Lie
Familie
Erika Lie var datter av lege og politiker Oscar Egede Nissen (1843–1911) og pianist Erika Røring Møinichen Lie Nissen (1845–1903). Hun var søster av pianist og dirigent Karl Nissen (1879–1920), niese av pianistene Thomasine Lie (1833–1907) og Ida Lie (1837–1905), og datterdatter av prokurator og ordfører Michael Strøm Lie (1807–1852).
Cappelen (slekt)
Grenen fra Fossesholm
Etterkommere av Fossesholmgrenen lever idag både i Skandinavia og i USA, bl. a. i California.
Erika Lie
Familie
Hun ble 9. oktober 1900 gift med sin tremenning, cand.jur., senere professor, Mikael Strøm Henriksen Lie (1873–1926).
Cappelen (slekt)
Grenen fra Fossesholm
En etterkommer er motstandsmannen Diderich Cappelen Møystad.
Erika Lie
Eksterne lenker
'
Cappelen (slekt)
Familien Cappelen i Bærum
Det er flere familier med navnet Cappelen i Bærum. En av disse er kjent gjennom den mye omtalte mannen Gjermund Cappelen, som selv tok navnet i 2009 fra samboeren. Hun har tatt navnet Cappelen tidligere og opplyser selv at hun stammer fra slekten Cappelen; deres barn er også gitt slektsnavnet Cappelen. Andre med navnet Cappelen er kritiske til påstandene om avstamning fra slekten Cappelen og mener de mangler dokumentasjon.
Slektsvåpen
Slektsvåpenet er fra 1683, det er selvtatt og det er blitt til i Norge. Et slektsmedlem i Wildeshausen brukte et bumerke som er en sammensetning av en speilvendt merkurstav, et kors og en nedvendt pil med tilleggsstreker. Det norske slektsvåpenet ses første gang brukt av fogden Johan von Cappelen (død 1698) junior, i fogderegnskapene for Lier fra 1683. Der har han et ensfarget segl med dette våpenet:
''Skjold delt med i 1. felt en pelikan som hakker seg i brystet for sine unger i et rede, og i 2. felt tre naturlige roser med blader og stilker fra en jord. På hjelmen en Fortuna mellom to vesselhorn.''
Faren, innvandreren Johan v. C. senior (død 1688), brukte først et segl med bare de tre rosene, i et skjold uten hjelmtegn. Han brukte i 1682 et segl med hele slektsvåpenet, men hadde som hjelmtegn bare Fortunaskikkelsen uten vesselhornene på hver side av henne. Johan junior brukte hele det komplette slektsvåpenet, også inngravert på sølvbeger.Hans tre brødre brukte det samme våpenet i sine segl. Siden har våpenet vært brukt i slekten med noen mindre variasjoner. Våpenet finnes malt, gravert på metall og glass, brodert, utskåret, trykt og gjengitt på flere andre måter.
Flere avbildninger av våpenskjoldet er lagt ut på Arnstein Rønnings nettsted.
De tre rosene i skjold har fra 1800-tallet vært brukt som forlagsmerke og kjennetegn for J. W. Cappelens Forlag.
Litteratur
Litteratur om enkeltpersoner og grener i slekten Litteratur om slektsvåpenet
Martin (Slovakia)
Martin (slovakisk: Turčiansky Svätý Martin til 1950, ungarsk: Turócszentmárton, tysk: Turz-Sankt Martin, latin: Sanctus Martinus/Martinopolis) er en by i det nordlige Slovakia. Byen ligger ved elva Turiec, under Malá Fatra-fjellene, nær byen Žilina. Med cirka 55,000 innbyggere (2017) er Martin landets åttende største by. Den er senter for Turiec-regionen og Martin-distriktet.
Historie
Byen nevnes første gang i 1264, som Zenthmarton, i overleverte historiske kilder, men arkeologiske funn viser at stedet hadde bosetting allerede under hallstattiden.
I 1340 fikk stedet byrettigheter. I 1433 ble Martin nedbrent av husittiske opprørere, og ti år etter ble den atter ødelagt, men da av et jordskjelv. Byen ble gradvis nedgradert fra kongelige byrettigheter til en by under en lavere grad av byrettsprivileg, og den ble i sterk grad dominert av slekten Révay. Men så snudde det. Den raskt voksende befolkningen er grunnen til at det var mange laugene i byen på 1600- og 1700-tallet. I 1918 ble den såkalte Martinsdeklarasjonen utferdiget her.
Under den kalde krigen fikk byen betydelig tungindustri - særlig våpenfabrikken «ZŤS Martin» med over 10.000 arbeidere, en av Østblokkens støste stridsvognsfabrikker.
Navnet
De første kilder benytter navneformen Sankt Martin, rettere sagt (1264) Zenthmarton på ungarsk, og (1284) villa Sancti Martini på latin. Byen var rett og slett oppkalt etter den stedlige katolske sognekirken, som var og er dedisert til den hellige Martin. Attributtet avlet fra områdenavnet Turiec tilkom senere, og er første gang i kilder fra 1353. Fra 1919 het byen offisielt Turčiansky Svätý Martin, og i 1951 ble dette endret til Martin, ettersom ordet svätý («hellig») var uønsket av de den gang herskende kommunister.
Severdigheter
I Martin, nærmere bestemt den delen som kalles Jahodnícke háje, ligger et friluftsmuseum som på engelsk kalles Museum of the Slovak Village. Formelt heter museet Det slovakiske nasjonalmuseet Martin (slovakisk: «Múzeum slovenskej dediny Martin»). Per 2020 er det organisatorisk underlagt Slovakias nasjonalmuseum.
Utdanning
I byen har Bratislavas universitet, Komeniusuniversitetet, et medisinsk fakultet, Jessenius. Ca. 300 nordmenn studerer medisin i Martin (2012), og dermed er Martin et av de mest populære studiested for norske utenlandsstudenter.
Concertino
I den opprinnelige italienske concerto grosso besto concertinoen vanligvis av strykere, i Tyskland ofte også blåsere.
Balders gate (Oslo)
Balders gate (1-15, 4, 8-12, 16-28) er en gate på Frogner i Oslo. Den går østover fra Frederik Stangs gate, og ved Vestheimgata svinger den nitti grader mot nord og krysser Frognerveien. Etter Løvenskiolds gate fortsetter gateløpet som Tors gate.
Gaten fikk navn i 1896 etter den norrøne guden Balder.
Langs gaten finner vi variert bebyggelse fra forskjellige tider.
INS «Saryu» (P54)
INS «Saryu» (P54) er hovedskipet i den indiske Saryu-klassen av moderne patruljeskip. Det ble designet og bygget i 2012 av det indiske verftet Goa Shipyard Limited i Goa, og har siden 21. januar 2013 vært i aktiv tjeneste hos den indiske marinen. Skipet tilhører det regionale kommandosenteret Andaman and Nicobar Command (ANC) og har sin hjemmehavn i Port Blair. INS «Saryu» er det største havgående patruljefartøyet i den indiske marinen.
Design og utvikling
INS «Saryu» er det mest avanserte fartøyet som har blitt utviklet og bygget av GSL når det gjelder design, ytelse og kvalitet. Skipet ble designet av et internt team i GSL til en kostnad av 6,2 milliarder indiske rupi (USD 101 mill. eller NOK 613 mill.). Byggingen av fartøyet tok tre og et halvt år og ble forsinket på grunn av sen levering av girkasser fra den indiske produsenten. Det måtte legges inn en ny bestilling på girkassene fra en annen indisk produsent, og disse ble levert til GSL tidlig i desember 2011. Byggingen av INS «Saryu» var ferdig i november 2012. Året etter ble to andre skip av Saryu-klassen, INS «Sunayna» og INS «Sumedha», fullført og levert til den indiske marinen. Et fjerde søsterskip, INS «Sumitra», er for tiden under bygging og vil sannsynligvis komme i tjeneste i løpet av 2014.
INS «Saryu» ble sjøsatt den 30. mars 2009 med tilstedeværelse av daværende Chief of Naval Staff (øverstkommanderende for den indiske marinen), admiral Sureesh Mehta. Skipet ble overlevert til marinen 21. desember 2012 og satt i tjeneste av øverstkommanderende (eng. Commander-in-Chief) for Andaman and Nicobar Command (ANC), luftmarskalk P. K. Roy, i byen Vasco da Gama den 21. januar 2013.
Beskrivelse
Skipet har en rekkevidde på om lag 11 000 km (6 000 nm) og kan operere til havs i to måneder uten etterforsyning av proviant og drivstoff. Besetningen består vanligvis av åtte offiserer og 105 sjømenn. INS «Saryu» har en bestykning bestående av en italienskprodusert OTO Melara 76 mm kanon; to russiskproduserte AK-630 seksløpede 30 mm nærforsvarssystemer (CIWS); og seks chaffkastere for selvbeskyttelse, som alle blir styrt av et elektrooptisk ildledningssystem om bord på skipet. Skipet er også utstyrt med en navigasjonsradar, en radar for tidlig deteksjon og varsling av trusler (eng. early warning radar) og et integrert system for elektronisk krigføring. INS «Saryu» bringer med seg to hurtiggående, motordrevne båter med fast skrog og tykke oppblåsbare slanger langs relingen, såkalte RIB, i tillegg til et mulitrolle-helikopter av typen HAL Dhruv eller HAL Chetak.
Fremdrift og kraftproduksjon er elektronisk styrt av et fjernstyringssystem, og strømstyringssystemet fungerer automatisk. Et fullt integrert LAN- og videoovervåkningssystem benyttes for å sikre optimal drift av skipets systemer og for å øke effektiviteten hos besetningen. To SEMT-Pielstick-dieselmotorer, hver på 7 790 kW (10 447 hk) og de største av sitt slag i den indiske marinen, sørger for fremdriften og gir skipet en toppfart på over 25 knop (46 km/t).
Personalisme
Personalismen er et filosofisk begrep og en skoleretning som er avledet av en refleksjon av «personen» i filosofisk forstand. Man forstår den særlig som en filosofisk skoleretning tilhørende 1900-tallet, og som er utsprunget av et kristent humanistisk verdensbilde og som et kritisk alternativ til individualistiske og til kommunistiske og fascistiske teorier. Den personalistiske innfallsvinkel utgjør også en «tredje vei», forskjellig fra naturalistiske og sosialistiske teorier, ved det at den fremholder beslutningsfriheten som det menneskelige livs grunnprinsipp. Ut over dette legger den stor vekt på det menneskelige livs åndelige dimensjon, vekten på objektive autoriteter, og betydningen av verdiorientert menneskelig handling. Den ser på fellesskapet som fundament for den enkeltes utvikling fra andre teorier. Personalismens mål er alltid av praktisk natur, nemlig endring av samfunnet. Personalismen betrakter personen som en ureduserbar realitet og fremhever personens moralske verdi.
INS «Saryu» (P54)
Oppdrag
Byen Port Blair i Andamanene og Nikobarene er hovedkvarteret til Andaman and Nicobar Command (ANC) og også hjemmehavn for INS «Saryu». Skipets første kommanderende offiser er kommandørkaptein Amanpreet Singh, som kommanderer et skip for andre gang i sin karriere. Skipet styrker ANCs maritime kapasitet til å utføre overvåkning og patruljering til havs betraktelig, og blir brukt til å patruljere og drive ordenstjeneste i Indias eksklusive økonomiske sone i tillegg til å sikre landets maritime kommunikasjonslinjer. INS «Saryu» spiller dessuten en viktig rolle i å bekjempe piratvirksomhet og understøtte flåteoperasjoner, som for eksempel overvåkning og sikring av offshore installasjoner og eskortering av handelsfartøy og høyverdi transporter.
Personalisme
Personalismen har særlig vært viktig som en retning innen nyere katolsk filosofi, og klassiske kristendemokratiske politiske miljøer har ofte påberopt seg å være inspirert av denne filosofien. Personalismen fremhever til forskjell fra individualismen de fellesskap eller grupper som personen er en del av som en viktig del av personens væren og som den fremste kilden til den personlige utviklingen. Et annet særtrekk er personalismens fokus på menneskets ontologiske natur og det derav følgende forsvaret for de naturlige rettighetene.
INS «Saryu» (P54)
Oppdrag
I mars 2014 ble INS «Saryu» først sendt til det sørlige Andamanhavet og senere til Bengalbukta, etter anmodning fra malaysiske myndigheter, for å delta i letingen etter det savnede passasjerflyet Malaysia Airlines Flight 370.
Mercury Motors
Mercury Motors er en norsk rockegruppe.
Personalisme
Filosofien
Kjernen i den personalistiske tanke er overbevisningen om at mennesket ontologisk kjennetegnes ved sin evne til å fatte frie beslutninger og være ansvarlig for sine handlinger. Denne strukturelle og iboende frihet er umistelig knyttet menneskets vesen, og den er uttrykk for menneskets høyeste verdi og for det selvrealisering. Det er ved å gjøre bruk av sin frihet at mennesket blir – som W. Böhm uttrykker det – «autor av sin livshistorie».
Mercury Motors
Alle de tre medlemmene spilte tidligere i bandet Can Can, og da dette bandet ble oppløst i 1987, dannet de Mercury Motors.
Personalisme
Filosofien
Personen er ikke vedkommendes udødelige vesenskjerne (i betydningen hans/hennes sjel); personen åpenbarer seg bare i den praksis av menneskelig tenkning og handling som utfolder seg innen fellesskapets rammer. Personlighet betyr i denne filosofiske forstand subjektets dynamiske værensforfatning, som frembringer seg selv ved sin praksis.
Forskjellen mellom dette og en ren subjektteori ligger i det at personen utelukkende kan konstituere og realisere seg selv ved sin relasjon til en annen person – altså i sine sosiale relasjoner. Dermed tilkommer det fellesskapet mellom personer og dessuten dialogen en helt konstitutiv funksjon. Denne uttrykkes i særdeleshet ved den personlige oppdragelse.
Dette er et standpunkt som personalismen deler med eksistensialismen. Men mens eksistensialismen konsentrerer sine krefter om å beskrive tilværelsens meningsløshet, er det avgjørende for personalismen å kunne begrunne en meningsfylt tilværelse. Personens etiske dimensjoner strekker seg ut på tre nivåer (ifølge P. Ricoeur): Ønsket om etter et meningsfullt liv – med og for de andre – i rettferdige institusjoner.
Personalismens innflytelse
I filosofihistorien kan man tilbakeskuende trekke frem som personalistiske systematikere personer som Antonio di Rosmini-Serbati, John Henry Newman, Charles Renouvier, Borden Parker Bowne, Ralph Tyler Flewelling, Edgar Sheffield Brightman og William Stern. Andre representanter for den personalistiske ide er Friedrich Schleiermacher, Martin Buber, Romano Guardini, Giuseppe Flores d' Arcais, Giuseppe Catalfamo, Paul Ricoeur, Daniel-Rops, Winfried Böhm, Robert Spaemann, Paulo Freire, Karol Wojtyla (pave Johannes Paul II), Erich Fromm, Max Scheler, og Martin Luther King jr., og også Humberto Maturana med sitt konsept autopoiesis.
Sentrale verk innen personalismen er Ich und Du (1923) av Martin Buber og Le personnalisme (1950) av Emmanuel Mounier.
Personalismen er lite omtalt i Skandinavia. Den norske filosofen Nina Karin Monsen skriver innenfor denne tradisjonen, f.eks. i Det elskende menneske (1987).
Liste over Thailands monarker
Liste over Thailands monarker er en oversikt over monarkene som har hersket over Thailand, regnet fra kongedømmet Sukhothai, med Pho Khun Si Intharathit som første konge, til nåværende konge, Rama X (eller Maha Vajiralongkorn) av Thailand.
Thailand har i dag et konstitusjonelt monarki, utviklet fra det tradisjonelle absolutte monarkiet.
Phraruang-dynastiet (1238–1438)
Phraruang-dynastiet, som hadde regjert under kongedømmet Sukhothai, fortsatte også under kongedømmet Ayutthaya.
Dzinara Alimbekava
Dzinara Alimbekava (født 5. januar 1996 i Abai i Kasakhstan) er en belarusisk skiskytter.
Hun representerte Belarus under Vinter-OL 2018 i Pyeongchang, hvor hun tok gull i stafett.
Hun deltok under VM i skiskyting 2021 på laget på stafett som kom på 4. plass.
Bjørn Kjos
Bjørn Kjos (født 18. juli 1946 på Sokna i Ringerike) er en norsk jurist, flyver og næringslivsleder. Han var med da flyselskapet Norwegian Air Shuttle ble etablert i 1993, og var administrerende direktør og konsernsjef fra 2002 til 2019. Han bygget opp Norwegian Air Shuttle til å bli hovedkonkurrenten til SAS i Norden, en posisjon Norwegian inntok etter få års konkurranse.
Karriere
Kjos var jagerpilot ved 334 skvadron i Bodø i seks år, der han fløy Lockheed F-104 Starfighter og Northrop F-5 Freedom Fighter.
Fra 2002, da Kjos ble administrerende direktør i Norwegian, startet selskapet lavprisruter, først i Norge og seinere utenlands. Selskapet hadde kraftig vekst under Kjos’ ledelse. Selskapet har gjort, og gjør (2017), store innkjøp av nye fly.
Bjørn Kjos fratrådte som konsernsjef den 11. juli 2019 etter 17 år i jobben. Ved fratredelsen uttalte han at det ikke er naturlig å sitte som konsernsjef når man har gått inn i 70-årene.
Bjørn Kjos har i sin periode som konsernsjef ledet selskapet fra å være en liten aktør i det norske markedet med fire fly og 130 ansatte til å bli et globalt lavprisselskap. I dag har selskapet over 11.000 ansatte og 162 fly i flåten, med en rekke fly i bestilling.
Tonhalle
Tonhalle var en konsertsal i München i Tyskland. Den ble reist som «Kaim-Saal» etter Franz Kaim som var grunnlegger av «Kaim'sches Philharmonisches Orchester», siden 1924 «Münchner Philharmoniker». Bygningen ble omdøpt til «Tonhalle» i 1905. Den ble ødelagt av bomber i 1944.
Bjørn Kjos
Karriere
Bjørn Kjos er fra juli 2019 rådgiver for styret i selskapet. Han skal konsentrere seg om noen utvalgte prosjekter som «vil være av stor betydning for Norwegian fremover».
Tonhalle
Gustav Mahlers Das Lied von der Erde ble urframført i Tonhalle 20. november 1911.
Bjørn Kjos
Karriere
Kjos er også største eier i Norwegian.
Han debuterte som forfatter i 2006 med spionthrilleren Murmanskaffæren og i 2015 kom selvbiografien Høyt og lavt.
Physodeutera
Physodeutera er en slekt av billene i delgruppen (underfamilien) sandjegere i familiegruppen løpebiller.
Utseende
Middelsstore, slanke, ofte metallisk fargede sandjegere. Hodet er stort og bredt, fasettøynene og de sigdformede kjevene ganske store. Pronotum er sylindrisk, betydelig smalere enn hodet og mye lengre enn bredt. Dekkvingene er jevnbrede. Beina er tynne og nokså lange.
Utbredelse
Artene er utbredt på Madagaskar.
Shimano Alfine
Shimano Alfine er en produktserie fra Shimano som fokuserer på urban komfortsykling. Serien er hovedsakelig kjent for navgir, men inkluderer også hydrauliske skivebremser og hendler, kjedestrammere, dynamonav, kranksatser, girspaker og komplette hjul.
Alfine 500
Alfine 500 ble først introdusert på Eurobike i 2006, og omfatter blant annet planetgir-navet SG-S500. Det mekaniske designet var basert på Shimano Nexus Inter 8 og hadde to planetserier, hvor 5. giret var 1:1 direktedrift, og tilbyr dermed 8 hastigheter med prosentintervaller på 22%, 16%, 14%, 18%, 22%, 16%, 14% og et samlet girområde på 307%, men har likevel et mer attraktivt design enn Nexus med bedre tetning mot elementene som gir bedre robusthet, mer ekstrautstyr som for eksempel et skrallegir som minner på som finnes på dyre hendler til Shimano sine kjedegir, og et navskall med kilespor (splines) for montering av en skivebremserotor av senterlåsstandarden (i motsetning til 6-boltstandarden). Disse mekanismene er fettsmørte.
I 2013 ble et nytt 505 modellen tilbys med Di2 elektronisk giring.
Alfine 700
Alfine 700 er et planet-navgir for sykler produsert av Shimano siden 2010. 700 har 11 gir, med intervaller på omtrent 29% for første til andre gir, og 13% til 14% for de andre girene, hvilket gir et samlet girområde på 409%. Det er ingen direktedrevne 1:1-gir. Giringen drives av en enkelt skallehendel med toveis utløsning. Da den ble introdusert hadde den en påstått vekt på omtrent 1600 gram uten ekstrakomponenter (som bolter, aktuator, tannhjul, ledning, skifter). Produksjonsmodeller så ut til å ha et noe forsterket design. Den innvendige mekanismene består av 3 trinnvise planetserier i et forseglet oljebad for mer effektiv kraftoverføring.
I 2013 kom 705-modellen som har Di2 elektronisk giring. Denne versjonen skiller seg litt fra 700-modellen, og krever en motorenhet med batteri og en elektronisk girskifter. Shimano tilbyr ulike elektroniske skiftere som passer til et større styrer enn girhendlene for 700-modellen. Det er ikke mulig å bruke motorenheten eller elektroniske skiftere med 700-modellen.
Kjerstin Wøyen Funderud
Hun var ordfører i Våler i Østfold fra 2007 til 2011. Hun ble valgt gjennom et samarbeid mellom Senterpartiet, Høyre, Kristelig Folkeparti og Sosialistisk Venstreparti.
Kjerstin Wøyen Funderud er revisor av utdannelse og er avdelingsdirektør ved Sentralskattekontoret for storbedrifter avdeling Moss.
Maskesule
Maskesule (Sula dactylatra) er en pelagisk art i slekten Sula, som videre inngår i sulefamilien (Sulidae). Maskesula hekker i verdens tropiske hav og er ved hundrevis av oseaniske øyer lokalt tallrik.
Taksonomi
Nazcasule (S. granti) ble inntil ganske nylig regnet som en underart til maskesule, slik at det i noen vitenskapelige sammenhenger kan finnes sammenblandinger av disse to artene. Nazcasule ble imidlertid reist til en selvstendig art av American Ornithologist's Union i 2000, basert på en studie av Pitman & Jehl (1998).
Biologi
Maskesulene har et vingespenn på cirka 152–155 cm og hannene er signifikant mindre enn hunnene. Hanner måler typisk 74–82 cm og veier NaN, mens hunner typisk måler 75–86 cm og veier NaN.
Kjønnene er like, bortsett fra de fysiske målene og vokaliseringen. Fjærdrakten er i hovedsak kritthvit os voksne individer, bortsett fra de svarte til svartbrune primær- og sekundærfjærene på vingene og de svarte spissede halefjærene. Ansiktet har mørk, nærmest sort til gråsvart maske og en grønnlig gult dolkelignende nebb.
Nekrose
Nekrose (fra gresk νέκρωσις, nekrosis, «å være død») er en medisinsk betegnelse på tidlig celle- og vevdød. Det skiller seg fra apoptose, som er en naturlig og programmert form for celledød, ofte til nytte for organismen. Nekrose kan være dødelig for organismen om det brer seg tilstrekkelig.
Celler som dør på grunn av nekrose, sender vanligvis ikke de samme kjemiske signalene til immunsystemet som det celler som gjennomgår en apoptose, gjør. Dette hindrer fagocyttene rundt fra å finne og bryte ned de døde cellene, og det rammede området fylles med døde celler og cellerester. Derfor er det ofte nødvendig å behandle nekrose med kirurgiske inngrep.
Maskesule
Biologi
Arten er pelagisk, men hekker på ubevokste øyer i tropiske havområder innenfor ±30° av ekvator. Fuglene jakter og eter hovedsakelig stimfisk og tiarmet blekksprut, som de høster over dype farvann gjennom stupdykking, ofte hundrevis av kilometer fra nærmeste landområde. Rundt Lathamøya utenfor Tanzania ernærer fuglene seg i farvann med en havdybde på inntil NaN, der overflatetemperaturen ligger rundt 26–27,5 °C. Arten er ofte å se til havs mens den jakter byttedyr sammen med delfiner. Til og fra jaktplassene flyr fuglene typisk kun 1–10 m over havoverflaten, i formasjon når det er mulig.
Nekrose
Årsaker
Cellenekrose kan bli forårsaket av en rekke utvendige kilder, blant annet av skade, infeksjon, kreft, infarkt, gift og betennelse. Et infarkt (blokasje av blodtilførsel til et muskelvev) kan for eksempel forårsake nekrose av muskelvevet på grunn av mangel på oksygen hos de utsatte cellene. Visse edderkopp- (for eksempel edderkoppen loxosceles reclusa) og slangegifter kan forårsake nekrose rundt bittet. Kjøttetende bakteria kan også forårsake nekrose gjennom en infeksjon.
Nekrotisk vev gjennomgår ikke de samme kjemiske prosessene apoptisk vev gjennomgår. Den plutselige feilen som oppstår i en celle under en nekrose, utløser et mangfold av hendelser. Ved siden av ikke å sende riktige kjemiske signaler til immunsystemet kan celler som undergår en nekrose, frigjøre farlige kjemikalier ut til nærliggende friskt vev. Ofte er det cellenes lysosomer som står bak dette. Lysosomene er organellene som kvitter cellen med avfallsmateriale, og en skade på lysosomenes membran kan frigjøre organellens enzymer, som vil skade andre deler av cellen. Videre vil enzymene starte en kjedereaksjon av celledød når de slipper ut av cellen. Om nok vev er rammet av nekrose, kalles det koldbrann. God behandling av sår og dyrebitt er viktig i behandlingen av utbredt nekrose. Under en biopsi vil den nekrotiske kjedereaksjonen bli stanset med bevaring og nedfrysning.
Morfologiske typer nekrose
Det skilles mellom sju morfologiske typer nekrose:
Behandling
Behandling av nekrose innebærer normalt to distinkte prosesser. Vanligvis vil årsaken til nekrosen behandles før selve det døde vevet kan behandles. For eksempel: Dersom pasientens nekrose er utløst av et slange- eller edderkoppbitt, vil pasienten få motgift for å hindre spredningen av gifter, og en pasient med nekrose utløst av en infeksjon vil få antibiotika.
Maskesule
Biologi
Maskesuler er kolonihekkere, men bare løselig knyttet til sesong hva hekkingen angår. Den største hekkekolonien man vet om hekker på Clippertonøya i det østre Stillehavet. I 2003 ble denne kolonien beregnet til minst 112,000 individer. Arten hekker året rundt, men det er tildels store forskjeller mellom ulike regioner. Reirplassene legger til skråninger og klippeformasjoner på tropiske øyer, der det er lettere å ta av for fuglene, men av og til også til flate områder og sandøyer. Selve redet legges rett på barmark og er en enkel samling av skrap. Hunnen legger typisk 2 egg (1–2), og starter inkubasjonen når det første egget er lagt. Begge foreldrene ruger, men hannen kan se ut til å være den som ruger mest. Inkubasjonstiden er cirka 42-49 dager. Eggene klekker med noen dagers forskjell. Avkommet er dunkledt og mister eggtanna etter cirka 26–35 dager. Dundrakten er fullstendig tapt etter cirka 105 dager, og avkommet blir flygedyktige etter cirka 120 dager (109–151 dager). Foreldrene mater ungene til de blir omkring 180 dager gamle. Ungfugler hekker første gang selv da de er cirka 4 år gamle, og bare sjelden ved 3 og 5 års alder.
Dan Swecker
Daniel Peter Swecker (født 28. februar 1947 i Bozeman i Montana i USA, død 1. september 2021 i Rochester i delstaten Washington) var en amerikansk bonde, militæroffiser og politiker.
Maskesule
Biologi
BirdLife International regner med en generasjonslengde på cirka 16,3 år.
Dan Swecker
Han satt i Washington State Senate innvalgt for statens 20th district fra 1995 til 2013. Han var republikaner.
Maskesule
Inndeling
Inndelingen følger Birds of the World.
Dan Swecker
Swecker døde 1. september 2021 i en alder av 74 år.
Nekrose
Behandling
Men selv etter at selve årsaken er fjernet, vil det døde vevet forbli i kroppen. Organismens immunforsvar vil ikke utløses på samme måte som i en apoptose, og de døde nekrotiske cellene vil ikke bli brutt ned.
8. SS Kavaleridivisjon «Florian Geyer»
Styrken varierte mellom ca. 9 000 og 13 000 mann. Rundt 40% av soldatene var Volksdeutsche fra Transilvania og Banat.
Det var først i mars 1944 at avdelingen fikk navn etter den tyske ridderen og diplomaten Florian Geyer (1490–1525) som blant annet ledet Schwarzer Haufen («Svarte hopen»), en avdeling på mellom 8 000 – 10 000 mann bestående av leiesoldater og bønder fra Odenwald under Den tyske bondekrigen.
Nekrose
Behandling
Det døde vevet blir vanligvis fjernet gjennom kirurgiske inngrep. Avhengig av alvorligetsgraden kan dette variere fra fjerning av små hudstykker til komplett amputasjon av det rammede lemmet eller organet. Dødt vev kan også fjernes kjemisk med enzymer. I enkelte tilfeller er fluelarveterapi benyttet.
8. SS Kavaleridivisjon «Florian Geyer»
Utplassering
Divisjonen ble opprettet sommeren 1941 og tjenestegjorde i Polen (mars til september 1942), ulike steder på Østfronten (sørlig og sentrale sektor) i tiden (september 1942 til desember 1943) hvor den blant annet deltok i nedkjempingen av oppstanden i Warszawagettoen, i Tsjekkoslovakia og Polen (desember 1943 til april 1944) og ble til slutt nedkjempet av Den røde armé i Budapest i Ungarn i februar 1945.
Allerede da divisjon var nyetablert, ble den hurtig sent til Østfronten og deltok i kamper ved Rzjev- og Orjol-sektorene i det sentrale Russland fram til våren 1943. Divisjonen ble da flyttet til områdene rundt Babrujsk i Hviterussland hvor de hadde ansvar for den interne sikkerheten og anti-partisanvirksomhet fram til september 1943 da divisjonen igjen ble sendt til det sørlige frontavsnittet og deltok i det tyske tilbaketoget til Dnepr.
Divisjonen ble deretter sent til Ungarn i oktober 1943, hvor panserjeger- og stormbataljonene ble slått sammen i en rekognoseringsbataljon. Etter denne reorganiseringen ble divisjon utplassert i Kroatia, men vendte tilbake til Ungarn i april 1944 og deltok i kampene i Transilvania etter at fronten i Romania hadde brutt sammen.
Nordfjorden (Indre Fosen)
Nordfjorden er en fjordarm av Stjørnfjorden i Ørland og Indre Fosen kommuner i Trøndelag. Den går mot nordøst til osen av Nordelva.
Tettstedet Råkvåg i Rissa ligger på sørsiden av fjorden, grenda Stallvika i Ørland ligger på nordsiden.
Eiker Avis
Eiker Avis var en lokalavis som utkom en gang i uka i Hokksund i Buskerud. Avisas dekningsområde var Øvre og Nedre Eiker. Avisen ble lagt ned 1. januar 2012.
Ansvarlig redaktør var Mona Sandviken.
Carl Vogt
August Christoph Carl Vogt (født 5. juli 1817 i Gießen i storhertugdømmet Hessen, død 5. mai 1895 i Genève) var en tysk lege, zoolog, geolog og polarforsker.
Vogt satt som representant i Frankfurt am Main-parlamentet i 1848. Senere flyttet Vogt til Sveits og ble professor ved universitetet i Genève.
Vogt er kjent for sine lærebøker og brev innenfor fysiologien og anatomien.
Iwakuni oljekraftverk
Iwakuni oljekraftverk er et varmekraftverk i prefekturet Okayama i Japan. Installert produksjonseffekt er 1070 MW fordelt på 1 x 500 MW og to mindre blokker. Brenselkilden er råolje og LPG.
Operatør er energiselskapet Chugoku Electric Power. Anlegget ble påbegynt omkring 1962 og stod ferdig i 1981. En av enhetene er tidvis innstilt.
Ferrari Tipo 815
Tipo 815 var den første bilen Enzo Ferrari designet og bygget, men fordi han var bundet av kontraktsbetingelser etter å ha forlatt Alfa Romeo kunne han ikke kalle bilen Ferrari. I stedet startet han et selskap under navnet AAC (Auto Avio Costruzioni), og gav bilen navnet AAC Tipo 815, et navn bilen fikk fordi den var utstyrt med en åttesylindret, 1,5 liters motor. Bilen gav forhåpninger etter Mille Miglia-løpet i 1940, da to 815-modeller deltok kjørt av Lotario Rangoni/Enrico Nardi og Alberto Ascari/Giuseppe Minozzi, men begge bilene brøt sammen og kom ikke i mål. Ascaris bil ble solgt til føreren Enrico Beltrachini, og dukket opp igjen etter andre verdenskrig, mens Rangonis bil ble vraket i 1958 etter å ha blitt gitt til Lotarios bror, Rolando. Den eneste eksisterende 815 i dag er chassisnummer 815/021.
NK Rijeka
NK Rijeka eller HNK Rijeka er en kroatisk fotballklubb fra byen Rijeka. Klubben spiller sine hjemmekamper på Rujevica Stadion, som har en tilskuerkapasitet på 8279. Supporterklubben deres heter Armada Rijeka.
Nyrealismen
Nyrealisme eller etisk realisme er en betegnelse på en litterær retning som dominerte norsk litteratur i første halvdel av 1900-tallet. Det betegnet en mer virkelighetsnær og samfunnsengasjert diktning som tok til i tiden rundt 1905, det samme året som Norge fikk sin nasjonale selvstendighet. Retningen nådde et høydepunkt i tiden rundt 1920, men strakte seg fram til 1940 og utbruddet av den andre verdenskrig. Med nyrealismen ebbet bølgen av nyromantikk og symbolisme fra 1890-tallet ut, men de nyrealistene tok likevel med seg en del trekk fra nyromantikken, særlig sansen for dype psykologiske skildringer.
Ferrari Tipo 815
AAC 815 ble hovedsakelig bygget av komponenter fra Fiat, og både motor og chassis var fra Fiat 508 C Balilla 1100. Karosseriet ble utviklet av Carrozzeria Touring, som skulle komme til å jobbe mye for Ferrari de kommende år, og ble bygget med lange, svulmende linjer med integrerte skjermer. Motoren var moderne for sin tid, med én overliggende kamaksel og to ventiler per sylinder. En firetrinns manuell girkasse var integrert med motorblokken. Fire Weber 30DR2 forgassere ble montert, og gav en effekt på 72 hk (54 kW) ved 5.500 o/min, noe som gjorde at den lette (625 kg) bilen hadde en toppfart på nesten 170 km/t.
Nyrealismen
Bakgrunnen for den nye orienteringen var både internasjonale trender i kunst og litteratur, og den sterke utbyggingen av det norske industrisamfunnet og de sosiale brytningene som det førte med seg, blant annet utviklingen av arbeiderbevegelsen. Den første verdenskrig, og virkningen av den, forsterket disse tendensene og førte til en ny interesse for grunnleggende filosofiske, etiske og politiske spørsmål.
NK Rijeka
De har deltatt flere ganger i forskjellige europeiske fotballturneringer som UEFA-cupen, Mesterligaen, UEFA Intertoto Cup og Europaligaen. Ved sistnevnte turnering har Rijeka gått videre til sluttspillet tre ganger. På 1980-tallet gjorde de av og til imponerende hjemmekamper og slo Real Madrid og holdt Juventus til 0-0.
Nyrealismen
Nyrealismen var preget av «de store fortellerne» som skrev noveller, romaner og storstilte romanserier. Men også lyrikerne gjorde seg gjeldende med en ny sans for konkrete motiv i et hverdagslig språk.
NK Rijeka
Fra 1992 har klubben deltatt i Prva HNL, den kroatiske førstedivisjon. Rijeka vant ligaen for første gang i 2016/2017-sesongen, og har vært nummer to ved fem anledninger. Klubben i tillegg vunnet den kroatiske cupen fire ganger, sist i 2017.
Nyrealismen
Omgrepet nyrealisme ble først introdusert av forfatteren og kritikeren Kristian Elster d.y. i tidsskriftet Kirke og Kultur i 1918. Han mente de nye, unge forfatterne tok opp igjen diktingen fra realismen og naturalismen på 1870- og 1880-tallet. «Deres stil er merket av virkeligheten, den er likefrem, enkel, levende. Den savner altfor hyppig den strenge kunstneriske holdning, men har til gjengjeld friskhet, styrke. Deres kunst er bygget paa iakttagelser, virkelighetssans.»
NK Rijeka
Spillerstall
Oppdatert 20. mai 2023.
Ferrari Tipo 815
Kilder
Auto Avio Costruzioni
Nyrealismen
Framveksten av industrisamfunnet i Norge
I overgangen til 1900-tallet, århundreskiftet, bøyde nyromantikken av for en ny realisme. Samfunnsproblemene fikk igjen en plass i litteraturen. Grunnen var blant annet det industrielle gjennombrudd i Norge like etter hundreårsskiftet. Det skjedde en økonomisk vekst, folk flyttet inn til byene fra bygdene, og en stadig økende arbeiderklasse ble etablert som etter hvert også krevde politisk representasjon. Forfatterne skildret livet til arbeiderne, og de blir mer opptatt av moralske problemer til medmennesker og deres situasjoner. Særlig møter vi nyrealismen i romanen som igjen blir den dominerende sjangeren.
Den gamle generasjon forsvinner
Mellom 1900 og 1910 ble en hel generasjon av diktere borte. Sigbjørn Obstfelder døde i 1900, deretter Amalie Skram i 1905, året etter stod Henrik Ibsen og Alexander Kielland for tur, i 1908 fulgte Jonas Lie og den siste av «de fire store»: Bjørnstjerne Bjørnson. Etter Bjørnsons død ble Knut Hamsun en sosial og folkelig dikter og begynte å se nærmere på de konfliktene som oppsto i sammenstøtet mellom gammelt og nytt, mellom nyromantikk og nyrealisme. Ved siden av Hamsun var en ny generasjon klar til å ta over. I 1907 debuterte en rekke forfattere som gikk i samme retning. De søkte etter individets røtter i samfunnet og historien. Samfunnet endres igjen og forfattere leter etter positive svar på de krisene som endringene førte med seg. De er opptatt av etiske spørsmål og forsøker å etablere et nytt og meningsfullt samfunn etter nyromantikkens fall i 1890–årene. Litteraturen på 1900–1940 blir derfor kalt for nyrealisme eller etisk realisme.
Nye medier
Etter hvert fikk Norge også en mediarevolusjon: Film, radio og grammofon endret kulturbildet fullstendig. Fra første stund vekket alle disse tre mediatyper stor oppsikt. De representerte noe helt nytt og enestående. Levende bilder, musikk som kom fra rene lufta var mystisk og uforståelig for folk flest. Likevel fikk denne mediautviklingen paradoksalt nok liten innvirkning på litteraturen. Men økt utdannelse førte flere lesere, og avisene fikk stor betydning i mediakonkurransen. Kommunikasjonen mellom byer ble bedre, og det var debatter og avisinnlegg om ulike samfunnsmessige emner.
De norske forfatterne Sigrid Undset og Knut Hamsun fikk begge nobelprisen i litteratur i denne perioden. Begge var svært skeptiske til den nye tiden, og de delte ikke folks begeistring for nye oppfinnelser og moter i kultur– og samfunnsliv. Både Undset og Hamsun skrev romaner med motiv fra samtiden, men særlig kjente er de av deres romaner hvor handlingen er lagt til fortiden. Hamsun foretrakk den nære fortid, mens Undset gikk helt tilbake til middelalderen.
Sigrid Undset
Sigrid Undset er en av de fremste forfatterne innenfor nyrealismen. Hun begynte sitt forfatterskap med å skildre det nærliggende fra det daglige liv, og tok etter hvert et radikalt oppgjør med sin egen tid, blant annet ved å bli katolikk. Kvinner som feller seg selv, er noe som ofte går igjen i diktingen til Sigrid Undset. Kampen mellom det gode og onde foregår i mennesket selv. Kvinnene har selv ansvaret for livet sitt. Dersom de gjør feil er det ingen andre de kan legge skylda på. Hun legger med andre ord ikke skylda på samfunnet slik som forfattere på 1880–tallet gjorde. Hennes hovedverk og mesterverk er trilogien om Kristin Lavransdatter. Det er en historisk roman som følger Kristins liv fra da hun var en liten jente til hun dør under svartedauden som middelaldrende kone. Konflikt mellom guds og hennes vilje er hovedtema i verket.
Olav Duun
En annen norsk kjent nyrealist er Olav Duun. Han er en av de som stiller opp gammelt mot nytt og lar motsetningene og konfliktene komme tydelig fram. Duun var opptatt av mennesket i strid med maktene både i seg og rundt seg. Det var et sentralt tema i flere av hans romaner. Mest kjente er verket om Juvikfolket, en historisk romanserie i seks bind. Her viser Duun hva som skjer når det gamle bondesamfunnet konfronteres med den nye tiden. Det er nemlig et problem til ondskapen Duun tumler med. Hvordan skal vi kunne forstå ondskapen, og hvorfor er han kommet til verden. I Juvikingar setter Duun et spørsmål: Har et menneske rett å drepe et annet menneske? Hadde Jens og Per rett til å jage tjuven til døden som stjal i buret i Juvika?!
Johan Falkberget
En annen nyrealist som merket seg ut blant arbeiderdiktere i Norge var Johan Falkberget. Han var en overbevist sosialist, og de første bøkene hans er samtidsromaner som er ofte preget av solidaritet med arbeidsklassen. Bøkene har ofte gjerne et kristent budskap, og nestekjærlighet er en overordnet verdi hos Falkberget. Som i resten av sine romaner, holder han seg for det meste i hjemtraktene sine på Røros og til overklasse/arbeidermiljøet der. Tema i Den fjerde nattevakten er forskjellen mellom to oppfatninger – klasser. Presten som representerer overklassen tåler ikke at malmkjørere som bare er arbeiderklasse, ler av ham. Dermed setter han et viktig samfunnsspørsmål under debatt: likestilling mellom standardklasser, noe som kjennetegner nyrealisme.
Lyrikken
Selv om romanen var den mest brukte sjanger i periode 1900–1940 kan man finne noen dikt fra den perioden. Olaf Bull er en stor og kjent lyrisk nyrealist. Hans diktning er tydelig preget av nyromantikk, hvor kjærlighet er hovedtema i diktene hans. I tukt og ære er et av hans kjærlighetsskildrende dikt. Mange av hans dikt handler om å fastholde på det som har vært, og det er nettopp i og ved hjelp av diktet han vil gjøre det. Et godt eksempel på dette, er det berømte diktet hans Metope.
Selv om vi egentlig ikke finner noe klart skille mellom realisme og romantikk; og nyromantikk og nyrealisme, finner vi noen ulikheter mellom disse. Periode fra 1890 til 1905 var en overgang fra nyromantikk som var preget av realismen, til nyrealisme. Derfor er dikting i denne perioden uklar, altså tekstene er ikke enten realistiske eller nyrealistiske. Nyrealistene som Undset, Øverland og Bull var opptatt av flere ting enn bare samfunnsproblemer slik som Ibsen, Kielland, Lie og Bjørnson var opptatt av. For de fire store realistene var målet å sette samfunnsproblemer under debatt, mens nyrealistene også var opptatt av kjærlighet og glede.
Restspenning
Restspenninger, egenspenninger eller residualspenninger er spenninger som er låst fast i et materiale fra dets tidligere historie, etter at årsaken til spenningen er fjernet.
Restspenninger kan opptre av en lang rekke årsaker, som av plastiske deformasjoner eller varmebehandling.
Sveising, kutting, støping og smiing
Høy varme som påføres et materiale kan føre til lokale utvidelser av materialet. Når materialet avkjøles klarer ikke materialet å trekke seg sammen til den formen den hadde før, og det er oppstått spenninger i materialet..
Spenningene vil typisk være høye, gjerne ved eller over flytespenningen, og med store variasjoner over et tverrsnitt. Dette er svært lokale spenninger, og medfører sjelden større deformasjoner.
Det er også restspenninger i kompliserte konstruksjoner forårsaket av fabrikkasjonsprosessen, som gir restspenninger over større deler av konstruksjonen.
Reduksjon av restspenninger
Det er flere metoder til å redusere restspenningene i metaller:
Småskalaforsøk viser at utmattingslevetidene i pæler blir bedre på grunn av pæleramming, på grunn av reduserte eller bedre fordelte restspenninger. Prøvetaking på store pæler som har vært utsatt for pælerammingen viser at rammingen ikke ga reduserte restspenninger, og at disse var nær flyt mange år etter rammingen. Noe av årsaken ligger i at uttak av små prøver frigjør restspenninger.
Rusbehandling Midt-Norge
Rusbehandling Midt-Norge HF var et helseforetak eiet av Helse Midt-Norge RHF. Helseforetaket ble etablert i 2004 og hadde til oppgave å drive pasientbehandling, opplæring av pasienter og pårørende, forskning og utvikling.